A la fini dô 1970, si pinzàu a ricustruiri lu lacu comu sirbatòiu di iacqua ppê campagni e ppi la nnùstria. Cu li finanziamenti dâ Cascia dô Menziornu si custruìu nà nvasatura cchiù nica ma cchiù funnali ppi capìrici 127 miliuna di metri cubbi di iacqua ccù un sistema ppi fàrila circulari cchê pompi accussì non s'arristagnava. Doppu tantu tempu e tanti pulèmichi, picchì c'èranu na para ca vulèvunu inchìrilu ccù l'acqua dô Simetu, lu lacu alleggiu alleggiu si inchìu e addivintau na mpurtanti oasi naturali ppì l'habitat di l'aceddi micratori .

La custituzzioni siciliana dô 1848-49 fu la cchiù libbirali e la cchiù dimucràtica ca si putissi aviri nta ddi tempi: cu l'art. 33 lu Re nun avìa la facultà né di srògghiri né di suspènniri lu Parramentu; mentri cu l'art. 2 lu Parramentu putìa dichiarari dicadutu lu Re (e lu fici lu 13 aprili 1848, chiamannu supra lu tronu di Sicilia lu prìncipi Alberto Amedeo di Savoia);

Ntô sò Meditationes de prima philosophia (traduzzioni dû latinu: «Pinzeri suprâ prima filusufìa» 1641) Cartesiu usau lu mètudu scintìficu p'analizzari li quistioni dâ filusufìa. Scrissi contra lu scetticismu (l'argumentu ca lu munnu nun cci asistissi addirittura).

Paolo Hernan Dellafiore (Buenos Aires, 2 di frivaru 1985) è nu jucaturi di palluni argintinu, naturalizzatu talianu, ca joca comu paraturi nnû US Palermu.

Cô nomu di sicilioti li grechi chiamavanu l'abbitanti di li poliis siciliani ammiscati cu l'inniggini siculi. Abbitaru principalmenti nti li costi urintali e miridiunali di l'isula. Pupularu doppu macari tutta la costa siciliana.

Arles sta suprâ lista dû Patrimoniu di l'Umanitati di l'UNESCO comu ""Citati d'Arti e di Sturia"". Ntra li sô munumenti cchiù mpurtanti cci sunnu: l'Anfitiatru rumanu (Les Arènes), lu Tiatru Anticu, li Terma di Cunstantinu, la Crèsia Saint-Trophime, lu Museu di l'Arles e dâ Pruvenza Antichi, lu ""Museon Arlaten"".

Eulaliu (secunna mità dû V sèculu - prima mità dû VI sèculu) fu viuscuvu di Sarausa. Li picca nutizzi dâ sò vita ni sunnu tramannati di San Fulgenziu, ca pi diversi misi stesi a Sarausa ositi di Eulaliu.

2004: Italia: Doppu dui simani rilativamenti caudi, chî timpiraturi mìnimi puru di 10 gradi Celsius supra â media, 'n virtù di l'accupunata nuvulusa chi criau na sorta di ""cappeddu"" supra l'Italia, mpinnennu la dispirsioni dâ caudezza, si riggistra na diminuzzioni curenna dî timpiraturi nnô centru-nord.

A pàrtiri dô '30, e nzinu ô doppuguerra, lu cunzòrziu dâ bunìfica dâ chiana travagghiau ppi prusciugari li tirreni varagnannu tanti tirreni cultivàbbili. Ma fu ntô '50 ca accuminciaru li primi nzidiamenti nnustriali finaziati chê capitali dâ SOFIS, (Sucità finanziaria riggiunali) e dô Ministeru dê Patticipazzioni Statali. Vìnniru accussì rializzati li raccordi ferruviari câ Stazzioni di Catania Bicocca, allargannu lu fasciu dê binari ppi dari denza a li novi nicissitati.